Oë uitgesteek: Man sterf | Netwerk24
Oë uitgesteek: Man sterf
’n Man van Wellington is die naweek dood nadat hy aangeval en grusaam aangerand is.
Jaun Paul Groenewald (28) se oë is Saterdagaand 28 September met ’n skerp voorwerp uitgesteek. Hy is daarna na die Paarl-hospitaal en is toe na die Tygerberg-hospitaal oorgeplaas.
Dié aanval het volgens die polisie op die plaas Burgersdrift tussen Wellington en Hermon gebeur. Sy 40-jarige aanvaller is in hegtenis geneem, maar is nie deur die polisie geïdentifiseer nie.
Talle Wellingtonners het die oorledene se skoonfamilie geldelik bygestaan toe hulle hul Sondag noodgedwonge na sosiale media om hulp gewend het. Sy skoonma skryf dat hulle brandstofgeld en lugtyd nodig gehad het om hom tot by Tygerberg-hospitaal te kon kry. Sy en haar dogter het die gemeenskap later ingelig dat hy aan sy wonde beswyk het.
Groenwald is twee dae ná die aanval in die Tygerberg-hospitaal dood. Hy het glo 24 uur gewag voordat hy behan­deling ontvang het.